২ মিনিট আগের আপডেট ; দুপুর ০৩:১৯ ; শনিবার ; জানুয়ারি ২৫, ২০২০
প্রকাশিত : ২২:০৮, নভেম্বর ১২, ২০১৯ | সর্বশেষ আপডেট : ২৩:২৮, নভেম্বর ১২, ২০১৯
নুসরাত হত্যা মামলায় ফাঁসির দণ্ডপ্রাপ্ত ১৬ আসামির ১২ জনকে কুমিল্লা কেন্দ্রীয় কারাগারে পাঠানো হয়েছে। ফেনী জেলা কারাগারে পৃথক কনডেম সেল না থাকায় মঙ্গলবার (১২ নভেম্বর) তাদের স্থানান্তর করা হয়। মূল আসামি সোনাগাজী ইসলামিয়া ফাজিল মাদ্রাসার বরখাস্ত হওয়া অধ্যক্ষ সিরাজ উদ দৌলা ও উপজেলা আওয়ামী লীগের বহিষ্কৃত সভাপতি রহুল আমীনকেও বুধবার (১৩ নভেম্বর) একই কারাগারের পাঠানো হবে।
এছাড়াও দণ্ডপ্রাপ্ত দুই নারী আসামি কামরুন নাহার মনি, উম্মে সুলতানা ওরফে পপি ওরফে তুহিন ওরফে শম্পা ওরফে চম্পাকে বুধবার (১৩ নভেম্বর) সকালে চট্টগ্রাম কেন্দ্রীয় কারাগারে নেওয়া হবে।
ফেনী কারাগারের জেলার দিদারুল আলম বাংলা ট্রিবিউনকে এসব তথ্য জানিয়েছেন।
ফেনী জেলা কারাগারের সিনিয়র জেল সুপার রফিকুল কাদের বলেন, ‘কারা মহাপরিদর্শক (আইজি প্রিজন)-এর অনুমোদনের পর মঙ্গলবার সকাল সাড়ে ১০টার দিকে আলোচিত নুসরাত হত্যা মামলার ফাঁসির দণ্ডপ্রাপ্ত আসামিদের ১২ জনকে ফেনী কারাগার থেকে কুমিল্লা কারাগারে পাঠানো হয়েছে। তারা হলো সোনাগাজী পৌর আওয়ামী লীগের বহিষ্কৃত সাধারণ সম্পাদক ও পৌরসভার কাউন্সিলর মাকসুদ আলম, মাদ্রাসার প্রভাষক আবছার উদ্দিন, শিক্ষক হাফেজ আবদুল কাদের, মাদ্রাসাছাত্র নুর উদ্দিন, শাহাদাত হোসেন ওরফে শামীম, সাইফুর রহমান মো. জোবায়ের, জাবেদ হোসেন ওরফে শাখাওয়াত হোসেন জাবেদ, আবদুর রহিম শরীফ, ইফতেখার উদ্দিন রানা, ইমরান হোসেন ওরফে মামুন, মো. শামীম এবং মহিউদ্দিন ওরফে শাকিল।’ আগামীকাল বাকিদেরও স্থানান্তর করা হবে বলে জানান তিনি।
উল্লেখ্য, সোনাগাজী ইসলামিয়া ফাজিল মাদ্রাসার আলিম পরীক্ষার্থী ছিলেন নুসরাত জাহান রাফি। তাকে যৌন হয়রানির অভিযোগ ওঠে ওই মাদ্রাসার অধ্যক্ষ সিরাজ উদ দৌলার বিরুদ্ধে। এই ঘটনায় নুসরাতের মা শিরিন আক্তার বাদী হয়ে ২৭ মার্চ সোনাগাজী থানায় মামলা দায়ের করেন। এরপর অধ্যক্ষকে গ্রেফতার করে পুলিশ। পরে মামলা তুলে নিতে বিভিন্নভাবে নুসরাতের পরিবারকে হুমকি দেওয়া হয়। গত ৬ এপ্রিল সকাল ৯টার দিকে আলিম পর্যায়ের আরবি প্রথম পত্রের পরীক্ষা দিতে ওই মাদ্রাসা কেন্দ্রে যান নুসরাত। এ সময় তাকে পাশের বহুতল ভবনের ছাদে ডেকে নিয়ে গায়ে কেরোসিন ঢেলে আগুন দেওয়া হয়। ১০ এপ্রিল রাত সাড়ে ৯টার দিকে ঢাকা মেডিক্যাল কলেজ হাসপাতালের বার্ন ইউনিটে চিকিৎসাধীন অবস্থায় নুসরাত মারা যান। এ ঘটনায় নুসরাতের বড় ভাই বাদী হয়ে ৮ এপ্রিল সোনাগাজী মডেল থানায় মামলা করেন।
৪৮৬৩মনসুর আলী মেডিক্যাল কলেজের কেনাকাটায় ২৭৫ কোটি টাকা আত্মসাৎ
৪০৬২জেতার ইচ্ছেই যেন ছিল না বাংলাদেশের
২৯৭১কথোপকথনের অডিও প্রকাশ করায় দুই ঢাবি ছাত্রীকে কারণ দর্শানোর নোটিশ
২৬১১নিষেধাজ্ঞা অমান্য করে সেন্টমার্টিনে দুই জাহাজ
২১১০তারকাদের নিয়ে প্রচারে আতিকের স্ত্রী
২০৩২এই মুহূর্তেই ই-পাসপোর্ট, তবে...
১৯১৫করোনা ভাইরাস: চীনের উহানে আটকা পড়েছে ৫০০ বাংলাদেশি
১৬১৭ইংলিশ মিডিয়ামের ছাত্রসহ দুই তরুণকে অপহরণ, মুক্তিপণ দাবি
১৪৫০‘দেদারসে চিড়া খাওয়া দেখেই বুঝেছি বাংলাদেশি’
১৩৪৭বেতন বৈষম্য নিরসনসহ ৮ দফা দাবি ১১-২০ গ্রেডের সরকারি চাকরিজীবীদের